
B E S Z Á M O L Ó 

a város munkanélküliségi helyzetéről, a munkanélküliek ellátásáról, a közfoglalkoztatás szervezéséről

Martfű Város Önkormányzata Képviselő-testületének

2015. július 2-i ülésére

Előkészítette: Hegedűsné Blaskó Anikó aljegyző

Véleményező: Egészségügyi, Foglalkoztatási és Szociális Bizottság 

Döntéshozatal: egyszerű többség

Tárgyalás módja: nyilvános ülés

Tisztelt Képviselő-testület!

A Képviselő-testület 2015-ben elfogadott programja az előző ciklusokhoz hasonlóan a foglalkoztatás, gazdaságfejlesztés terén új munkahelyek létrehozásának támogatását, a meglévő munkahelyek lehetőség szerinti megtartásának, a megváltozott munkaképességűek foglalkoztatásának elősegítését, valamint a hátrányos helyzetű, tartós munkanélküliek foglalkoztatása érdekében a közfoglalkoztatás biztosítását tűzte ki célul az önkormányzat számára. 

A beszámoló részét képező Jász-Nagykun-Szolnok Megyei Kormányhivatal Szolnoki Járási Hivatal Foglalkoztatási Osztályának tájékoztatója segítséget nyújt számunkra ahhoz, hogy az ezzel kapcsolatos tendenciák nyomon követhetőek legyenek.
Előző alkalommal 2014. júniusában került sor hasonló napirend megtárgyalására, amely a munkanélküliség helyzetével, a munkanélküliek ellátásával és a közfoglalkoztatás szervezésével kapcsolatos adatok értékelését tartalmazta. 
A tavaly megtárgyalt tájékoztatóhoz kapcsolódó előterjesztés alapján a Képviselő-testület a 102/2014. (VI.26.) határozatában arról döntött, hogy a Szolnoki Járási Hivatal Foglalkoztatási Osztályával együttműködve szükségesnek tartja a továbbiakban is folyamatosan a közfoglalkoztatás szervezését és a megfelelő információk átadásával a helyi vállalkozások működésének, pályázati lehetőségeik kihasználásának elősegítését, valamint a bejelentkező munkáltatók sikeres munkaerő toborzásának elősegítésében való önkormányzati közreműködést. 
A jelenlegi helyzet elemzésénél fontos hangsúlyozni, hogy a Szolnoki Járási Hivatal Foglalkoztatási Osztálya áprilisi adatai szerint a munkavállalási korú népesség száma 4741 fő, amely növekedést mutat a 2013-as 4621 főhöz képest, de csökkent a 2014. évi 4800 főhöz viszonyítva.
A munkanélküliség mértéke Martfűn a tavalyi és az idei körzeti átlagnál is kedvezőbb relatív mutatónál még jobban alakult, mert 5,29 %-ről 4,91 %-ra tovább csökkent.
A nyilvántartott álláskeresők létszáma a tavaly áprilisi 254 főhöz képest most 233 fő volt áprilisban.
Szintén fontos adat, hogy csökkent a tavaly áprilisi 40 főhöz képest a pályakezdő álláskeresők létszáma, idén átlagosan 21 martfűi pályakezdőt regisztráltak a rendszerben.                                                            
A tartós munkanélküliek száma (legalább 12 hónapja folyamatosan nyilvántartottak) 2014. év áprilisi időszakához viszonyítva ugyancsak csökkent a városban, 76 fő helyett 51 fő szerepelt a Szolnoki Járási Hivatal Foglalkoztatási Osztályának nyilvántartásában. 
Ez nyilvánvalóan azt is jelenti, hogy a folyamatos önkormányzati közfoglalkoztatás szervezése jelentősen hozzájárult az elmúlt időszakban is a munkanélküliség csökkentéséhez, amelyre sokan kaptak lehetőséget a városban.
Ezen kívül a szociálisan rászoruló tartós munkanélküliek számára az Önkormányzat támogatást nyújtott 2015. február 28-ig, pénzbeli ellátás formájában.
Az ellátási forma megmaradt, de 2015. március 1-től a hatáskör átkerült a Jász-Nagykun-Szolnok Megyei Kormányhivatal Szolnoki Járási Hivatalához.

A Jász-Nagykun-Szolnok Megyei Munkaügyi Központ Szolnoki Kirendeltsége, mint önálló szervezet pedig szintén ugyanezen időponttól megszűnt és a Szolnoki Járási Hivatal Foglalkoztatási Osztályaként beintegrálódott a Hivatal szervezeti egységei közé.
A hatályos jogszabály értelmében az aktív korúak ellátása a hátrányos munkaerő-piaci helyzetű aktív korú személyek és családjuk részére nyújtott ellátás. Három ellátotti részre tagolódik: foglalkoztatást helyettesítő támogatás, amely a legnagyobb részét képezi az aktív korú nem foglalkoztatott személyeknek (vizsgált időszakban közel 300 ügyfelet érint), az egészségkárosodottak rendszeres szociális segélye, illetve rendszeres szociális segély azon aktív korú nem foglalkoztatott személyek részére, akik a rájuk érvényes nyugdíjkorhatárt 5 éven belül elérik. 

2015. február 28-ig tehát a Jegyző, március 1-től pedig a Szolnoki Járási Hivatal aktív korúak ellátására való jogosultságot állapított meg annak az aktív korú személynek, aki
a) munkaképességét legalább 67 %-ban elvesztette, aki legalább 50 %-os mértékű egészségkárosodást szenvedett, vagy akinek az egészségi állapota a  rehabilitációs hatóság komplex minősítése alapján nem haladja meg az 50%-os mértéket.

b) aki vakok személyi járadékában részesül, vagy 

c) aki fogyatékossági támogatásban részesül [az a)-c) pont szerinti személy a továbbiakban együtt: egészségkárosodott személy], vagy 

d) akinek esetében a munkanélküli-járadék, álláskeresési járadék, álláskeresési segély, vállalkozói járadék (a továbbiakban álláskeresési támogatás) folyósítási időtartama lejárt, vagy 

e) akinek esetében az álláskeresési támogatás folyósítását keresőtevékenység folytatása miatt a folyósítási idő lejárták megelőzően szüntették meg, és a keresőtevékenységet követően az Flt. alapján álláskeresési támogatásra nem szerez jogosultságot, vagy 

f) aki az aktív korúak ellátása iránti kérelem benyújtását megelőző két évben az állami foglalkoztatási szervvel vagy a rehabilitációs hatósággal legalább egy év időtartamig együttműködött, vagy 

g) akinek esetében az ápolási díj, a gyermekgondozási segély, a gyermeknevelési támogatás, a rendszeres szociális járadék, a bányász dolgozók egészségkárosodási járadéka, az átmeneti járadék, a rehabilitációs járadék, a rokkantsági nyugdíj, a baleseti rokkantsági nyugdíj, a megváltozott munkaképességű személyek ellátása, az ideiglenes özvegyi nyugdíj folyósítása megszűnt, illetve az özvegyi nyugdíj folyósítása a Tny. 52. §-ának (3) bekezdés szerinti okból szűnt meg, és közvetlenül a kérelem benyújtását megelőzően az állami foglalkoztatási szervvel vagy a rehabilitációs hatósággal legalább három hónapig együttműködött; feltéve, hogy saját maga és családjának megélhetése más módon nem biztosított, és keresőtevékenységet nem folytat.          
A foglalkoztatást helyettesítő támogatás alakulása:
	Időszak
	Ellátásban részesülők száma
	Szüneteltetések száma
	Megszűnések száma

	2014.  június
	101
	100
	15

	2014.  július
	80
	121
	10

	2014.  augusztus
	88
	124
	17

	2014.  szeptember
	106
	68
	25

	2014.  október
	113
	46
	10

	2014.  november
	123
	41
	10

	2014. december
	70
	97
	6

	2015. január
	61
	93
	1

	2015. február
	69
	92
	5

	Összesen
	811 eset
	782 eset
	99 fő


A fenti táblázat számadatai szerint az átlagos ellátotti létszám: 90 fő/ hónap, mely 285 ügyfelet érint. 

A szünetelés havi átlaga: 87 fő

A megszűnés havi átlaga: 11 fő. 

A nagy létszámú közfoglalkoztatás miatt látható, hogy az ellátásból való szünetelések száma jelentős nagyságrendű. Sajnos ez azonban inkább a közfoglalkoztatási programnak köszönhető, nem pedig annak, hogy az ügyfelek állandó megélhetést biztosító munkahelyet találtak. 

Míg a tavalyi évben elsősorban az együttműködés hiánya miatt következett be az ellátás megszüntetése, addig ezt a megszüntetési okot felváltotta, hogy 90 napot meghaladó foglalkoztatás után meg kell szüntetni az aktív korúak rendszerében való részvételt. 
A foglalkoztatást helyettesítő támogatás folyósításának feltétele, hogy ügyfeleink egy év alatt 30 nap munkaviszonyt létesítsenek, mely teljesíthető közfoglalkoztatás, önkéntes munka, egyszerűsített (alkalmi) munkavégzés, vagy akár háztartási munka keretében is, természetesen a „rendes” munkaviszonyon kívül. 

Az elmúlt időszakra jellemző változás, hogy az ügyfelek nagy része egyszerűsített munkavégzés keretében teljesíti e követelményt. Véleményem szerint nem dolgoznak többen e foglalkoztatási formában, csak a felülvizsgálat során nagyobb rálátást kapunk erre. Jelentős létszámban voltak önkéntes foglalkoztatottjaink, akik szintén a 30 napos foglalkoztatásban való részvételnek tettek eleget. Városunkban a bejelentett háztartási munkára nem volt példa. Ezzel a lehetőséggel ellátottaink – a megfelelő tájékoztatás ellenére - nem éltek. 

Egészségkárosodottak rendszeres szociális segélyezésének adatai: 
	Időszak
	Ellátásban részesülők száma
	Szüneteltetések száma
	Megszűnések száma

	2014.  június
	4
	0
	0

	2014.  július
	4
	0
	0

	2014.  augusztus
	4
	0
	0

	2014.  szeptember
	4
	0
	1

	2014.  október
	5
	0
	0

	2014.  november
	5
	0
	0

	2014.  december
	5
	0
	0

	2015. január
	5
	0
	1

	2015. február
	5
	0
	0


	Összesen
	41 eset
	0 eset
	2 fő


Átlagos havi létszám: 5 fő 

Rendszeres szociális segély a nyugdíj előtt 5 éven belüli aktív korú személyek részére: 

	Időszak
	Ellátásban részesülők száma
	Szüneteltetések száma
	Megszűnések száma

	2014.  június
	5
	3
	0

	2014. július
	4
	3
	0

	2014. augusztus
	4
	4
	1

	2014. szeptember
	3
	2
	0

	2014  október
	4
	2
	0

	2014. november
	4
	3
	0

	2014. december
	4
	2
	0

	2015. január
	2
	4
	1

	2015. február
	2
	4
	0

	Összesen
	32 eset
	27 eset
	2 fő


Az ellátás havi átlaga: 3,5 fő   

2015. március 01. naptól – mint már említettem - az aktív korúak ellátása a Szolnoki Járási Hivatal hatáskörébe került át, a jogosultsági feltételek a foglalkoztatást helyettesítő támogatás esetében változatlan maradtak. Pozitív változás történt az egészségkárosodottak rendszeres szociális segélye terén. Ez az ellátási forma a változást követően „egészségkárosodási és gyermekfelügyeleti támogatás” néven fut tovább, havi összege a családi jövedelemhatár összegének és a jogosult családja havi összjövedelmének különbözete, de nem haladhatja meg a közfoglalkoztatási bér mindenkori kötelező legkisebb összege személyi jövedelemadóval, munkavállalói, egészségbiztosítási és nyugdíjjárulékkal csökkentett összegének 90 %-át azzal, hogy ha az egészségkárosodási és gyermekfelügyeleti támogatásra jogosult családja tagjának foglalkoztatást helyettesítő támogatásra való jogosultságot állapítottak meg, az egészségkárosodási és gyermekfelügyeleti támogatás összege nem haladhatja meg a nettó közfoglalkoztatási bér 90 %-ának és a foglalkoztatást helyettesítő támogatás összegének különbözetét. A családi jövedelemhatár összege megegyezik a család fogyasztási egységeihez tartozó arányszámok összegének és az öregségi nyugdíj mindenkor legkisebb összege (korábban 90 % volt) 92 %-ának szorzatával. Ez a növekedés csekély összegben ugyan, de a támogatás havi összegének növekedését eredményezi, melyre évek óta nem volt példa. 

A Jász-Nagykun-Szolnok Megyei Kormányhivatal Szolnoki Járásának adatszolgáltatása alapján az aktív korúak létszáma az alábbiak szerint alakult 2015. március 01. naptól: 

Foglalkoztatást helyettesítő támogatás: 

2015. március 1-el átvett létszám:

84 fő – szünetel
69 fő – folyósított ellátás

4 fő – egészségkárosodási és gyermekfelügyeleti támogatás (továbbiakban: EGYT) ebből 1 fő átminősítve foglalkoztatást helyettesítő támogatásra.
ÚJ ELLÁTOTTAK:
március:
7 fő, 
                       ebből 5 egyedülálló, 1 fő rendszeres szociális segélyben (továbbiakban: RSZ) részesülő volt, (38, 60,    46, 61, 36, 40, 58 évesek)

április:
14 fő, 
                        ebből 13 fő egyedülálló, 1  fő 2 gyerekes, 1 fő 3 gyerekes, 1 fő 1 gyerekes, 
                        1 fő    korábban RSZ- majd EGYT volt, 2 fő álláskeresési járadékról (ÁJ) jött
                        vissza, (47, 36,23,21,49, 33, 35, 52, 23, 48, 39, 49, 46, 26 évesek)

május:

16 fő, 
                       ebből 15 fő egyedülálló, 1 fő családos, 3 fő 1 gyerekkel, 3 fő 2 gyerekkel, 
                       1 fő 3 gyerekkel, 
                       8 fő ÁJ-ről jött vissza (55, 43, 46, 23, 21, 28, 58, 40, 39, 59, 58, 43, 53, 57, 36, 
                       42, 40 évesek)
ÁLLÁSKERESÉSI JÁRADÉKRA JOGOSULTAK: 17 fő 
ebből 13 fő 2015.03.21-ig közfoglalkoztatásban dolgozott, majd 2015.04.01-től ÁJ-re jogosult, 4 fő 2015.02.28-ig közfoglalkoztatásban dolgozott, 2015.03.01-től ÁJ-s.

9 fő már újra foglalkoztatást helyettesítő támogatásban részesül.

SZANKCIÓSAN MEGSZÜNTETETT:

2 fő, (márciusban és áprilisban) egyik felülvizsgálat során nem tudta a 30 napot igazolni, másik közfoglalkoztatásban nem vette fel a munkát 3 napig, azonnali hatályú felmondása lett.

MEGSZÜNTETETTEK:

3 fő (márciusban):
1 főnek visszamenőleg rokkantsági ellátást állapítottak meg, 1 fő felülvizsgálat során jövedelem miatt nem lett jogosult, 1 fő kézbesítési vélelemmel lett megszüntetve.

KERESŐTEVÉKENYSÉGET FOLYTATNAK:

26 fő – ebből 6 fő már megszűnt (3 fő 2014. decembertől dolgozik és 2015. márciusban szűnt meg, 3 fő februártól dolgozik és májusban szűnt meg.
20 fő 90 napig szünetel. 

1 fő dolgozik júniustól

4 fő dolgozik májustól

7 fő dolgozik áprilistól

8 fő dolgozik márciustól (+1 fő márciusban rövid ideig kereső volt).
KÖZFOGLALKOZTATOTTAK:

márciusban: 74 fő

áprilisban: 55 fő

májusban: 51 fő
Foglalkoztatást helyettesítő támogatást FOLYÓSÍTUNK JELENLEG IS: 85 fő

· 7 fő családos

· 78 fő egyedülálló

· 9 fő 1 gyerekes

· 6 fő 2 gyerekes

· 1 fő 3 gyerekes

· 11 fő

20-30 év közötti

· 21 fő 

30-40 év közötti

· 25 fő 

40-50 év közötti

· 27 fő

50-60 év közötti

· 1 fő

60 év feletti

ELUTASÍTOTTAK:

12 fő, jövedelem miatt.
A Szolnoki Járási Hivatal Foglalkoztatási Osztályával sikerült jól együttműködnünk egész évben, amely nagy segítséget jelentett számunkra a közfoglalkoztatás szervezése során.

A közfoglalkoztatás mellett az idei évben azok számára, akiknek a jogszabályi kötelezettségük: az ellátásuk továbbfolyósításához szükséges legalább 30 napos biztosítási idő megszerzése más módon nem volt megoldható, önkéntes foglalkoztatásra is lehetőséget nyújtottunk. Az önkéntes munka keretein belül szintén kisegítő jellegű, egyszerű feladatok ellátásával segítették a közfoglalkoztatásból kimaradó önkéntesek az intézményeink működését.
Ennek köszönhetően az előző tájékoztató óta eltelt időszakban nem került sor a foglalkoztatást helyettesítő támogatás folyósításának megszüntetésére abból az okból, hogy a tartós munkanélküli nem felelt volna meg ennek a jogszabályban előírt feltételnek.
A közfoglalkoztatásban a beszámolási időszakban összesen 382 főt foglalkoztattunk az önkormányzatnál és az önkormányzat intézményeiben. 

A programokban 2.468.966 Ft pályázati önrész biztosításával és 72.694.528 Ft állami támogatás igénybevételével valósult meg a tartós munkanélküliek foglalkoztatása, a mellékelt táblázatokban foglaltak szerint.

A közcélú foglalkoztatottak egyrészt közterületi kommunális jellegű, valamint az önkormányzati intézmények kisegítő, egyszerű feladatainak ellátásában vettek részt.  

2014-ben lehetőséget kaptunk arra is, hogy a „Nők 40 év szolgálati jogviszonyának megszerzésének elősegítése” elnevezésű programban 10 hónapig saját forrás felhasználása nélkül alkalmazzunk a pályázati feltételeknek megfelelő munkanélkülit, amellyel a további 2 hónapos foglalkoztatása alapján így 1 teljes év szolgálati idő megszerzéséhez nyújthattunk segítséget. Ez a program 2014. április 7-től 2015. április 6-ig tartott és 267.648 Ft önerő biztosítása mellett 1.358.893 Ft állami támogatást igényeltünk a mellékelt táblázat szerint a megvalósításához.
A megváltozott munkaképességűek további foglalkoztatásának elősegítésére a  FŐKEFE KFT ad lehetőséget, amelynek az Önkormányzat a városban lévő 2 telephelyének bérleti díj megfizetése nélkül biztosítja folyamatosan az épületeit.
Igyekeztünk az elmúlt időszakban a munkáltatók sikeres munkerő-toborzását is elősegíteni elsősorban a martfűi munkanélküliek érdekében azzal, hogy a megkeresések alkalmával térítésmentes teremhasználatot és a szervezési feladatok lebonyolításához segítséget nyújtottunk számukra. (pl. Vital Eggs KFT, EAGLE-OTTAWA)
Ezen kívül olyan pályázati lehetőséget is fontosnak tartottuk kihasználni, amely foglalkoztatás bővítést jelentett a város lakossága számára.

Így a beszámolási időszakban több sikeres TÁMOP programban alkalmaztunk az Önkormányzatnál, valamint önkormányzati intézménynél 4 hónaptól 7 hónapig terjedően 100 %-os támogatottsággal 1-1 fő MT hatálya alá tartozó munkavállalót. Ezek a pályázatok ez év augusztusában és októberében fejeződnek be és jelentős segítséget nyújtottak az Önkormányzat, valamint a munkanélküli pályázati foglalkoztatott számára is.
A városban működő vállalkozások tájékoztatásának, valamint a pályázati lehetőségeik kihasználásának elősegítésére ez évben vállalkozói fórum megszervezésére – pályázati lehetőségek híján – egyenlőre nem került sor.
Tisztelt Képviselő-testület!
A város munkanélküliségéről, a munkanélküliek ellátásáról és a közfoglalkoztatás szervezéséről szóló beszámolót, valamint az alábbi határozati javaslatot elfogadni szíveskedjenek:
Határozati javaslat:
Martfű Város Önkormányzata Képviselő-testületének 

……./2015. (…..)  határozata
a város munkanélküliségéről, a munkanélküliek ellátásáról és a közfoglalkoztatás szervezéséről 

Martfű Város Önkormányzatának Képviselő-testülete megtárgyalta és elfogadja a város munkanélküliségéről, a munkanélküliek ellátásáról és a közfoglalkoztatás szervezéséről szóló beszámolót és az alábbi határozatot hozza:

1. A Jász-Nagykun-Szolnok Megyei Kormányhivatal Szolnoki Járási Hivatal Foglalkoztatási Osztályával együttműködve a továbbiakban is folyamatosan szükséges a közfoglalkoztatás szervezése a tartós munkanélküliek foglalkoztatásához, az önkormányzati intézmények feladatellátásának biztosításához.
Határidő: folyamatos

Felelős: Dr. Papp Antal polgármester
2. A továbbiakban is támogatni szükséges a működő helyi vállalkozások erősítését, elő kell segíteni a megfelelő információik átadásával a pályázati lehetőségeik kihasználását.
A munkáltatóknak a szervezett és előre bejelentett munkaerő-toborzási rendezvényeit a lehetőségeinkhez mérten a jövőben is támogatni szükséges a foglalkoztatás bővítése érdekében.

Határidő: folyamatos

Felelős: Dr. Papp Antal polgármester

3. A Képviselő-testületet a határozat végrehajtásáról és a munkanélküliség helyzetének alakulásáról tájékoztatni kell.

Határidő: 2016. június 30.

Felelős: Dr. Papp Antal polgármester

Erről értesül:

1./ Jász-Nagykun-Szolnok Megyei Kormányhivatal, Szolnok,

2./ Valamennyi Képviselő, Helyben,
3./ Irattár.

Martfű, 2015. június 16.
Dr. Papp Antal          polgármester
Látta: Szász Éva

